เขียนย่อหน้าเกี่ยวกับ ความยิ่งใหญ่ของรัสเซียในทางเศรษฐกิจ
ประเทศรัสเซีย เป็นประเทศที่ระบบเศรษฐกิจดีเป็นอันดับ 12 ของโลก และตัวเลข GDP มีสัดส่วนเป็นร้อยละ 7.5 ของสหรัฐอเมริกา ความเป็นมหาอำนาจของรัสเซียนั้น มาจากคลังนิวเคลียร์ทีมีจำนวนยิ่งใหญ่และมหาศาล หากยังจำกันได้ ก่อนที่วลาดิมีร์ ปูติน จะมาเป็นประธานาธิบดีของรัสเซียคนปัจจุบัน เขาเป็นสายลับในต่างประเทศสมัยสหภาพโซเวียตล่มสลาย ซึ่งอาชีพนี้ไม่ธรรมดาเลยสำหรับประเทศที่อยู่ในช่วงสงครามเย็น ส่วนเรื่องการปกครอง รัสเซียใช้วิธีเผด็จการ ปิดกั้นเสรีภาพแทบทุกสิ่งทุกอย่าง

บทเรียนจากย่อหน้านี้

ขณะที่ยูเครนก็มีประชากร ประมาณ 50 ล้านคนและก็อยู่ในระดับใกล้เคียงจนถึงปัจจุบัน ส่วนอเมริกากลับมีคนเพิ่มขึ้นเป็น 330 ล้านคนในปัจจุบัน ความยิ่งใหญ่ของรัสเซียนั้น ถ้าว่ากันทางเศรษฐกิจแล้วก็ต้องพูดว่าหมดไปแล้วเพราะอยู่ในอันดับ 12 ของโลกรองจากเกาหลีใต้และมีขนาดเพียง 7.5% ของ GDP ของสหรัฐ  และถ้าไม่ใช่เป็นเพราะว่ารัสเซียยังมีหัวรบนิวเคลียร์จำนวนมหาศาลในคลัง  ความเป็น  “มหาอำนาจ” ก็น่าจะหมดไปแล้วอย่างสิ้นเชิง

วลาดิมีร์ ปูติน ประธานาธิบดีของรัสเซียวันนี้อายุ 70 ปีแล้ว วันที่สหภาพโซเวียตล่มสลายเขามีอายุ 39 ปี ในวันนั้นเขาเป็น KGB หรือเป็น “สายลับ” ในต่างประเทศ ซึ่งก็เป็นที่รู้กันว่าคนที่ทำงานแบบนี้ในประเทศสังคมนิยมที่เป็นอภิมหาอำนาจในยุค  “สงครามเย็น”  นั้น  ย่อม “ไม่ธรรมดา”  ต่อมาเขาก็เข้าเล่นการเมืองและได้รับการเลือกตั้งให้เป็นประธานาธิบดีตั้งแต่ปี 2000 จนถึงวันนี้ก็เป็นเวลา 22 ปีแล้วที่เขาอยู่ในอำนาจ

ถ้าพูดถึงความนิยมในหมู่คนรัสเซียนั้น  ก็ต้องถือว่าน่าจะอยู่ในระดับที่ดีใช้ได้เป็นส่วนใหญ่  แต่วิธีที่ใช้ในการปกครองของเขานั้น  วัดโดย “มาตรฐานสากล” ก็ต้องถือว่าเป็นแบบ  “เผด็จการ” เพราะมีการปิดกั้นเสรีภาพในด้านข่าวสาร การจับฝ่ายตรงข้ามทางการเมือง การเลือกตั้งไม่โปร่งใส เป็นต้น

ปูตินน่าจะมีความรู้สึกเคียดแค้นต่อคนอย่างอดีตประธานาธิบดีกอร์บาช็อบที่ทำการปฎิรูประบบการปกครองต่าง ๆ และเน้นในเรื่องการเปิดกว้างของสังคม  ความโปร่งใสและสิทธิเสรีภาพรวมถึงความเป็นประชาธิปไตยที่เรียกว่า “Glasnost” ในช่วงปี 1986-1991  ซึ่งนำไปสู่ความล่มสลายของสหภาพโซเวียตที่มีรัสเซียเป็นแกนนำ  เขาคงต้องการที่จะนำรัสเซียซึ่งเคยยิ่งใหญ่ระดับโลกมาตั้งแต่อดีตและเฉพาะอย่างยิ่งในยุคสหภาพโซเวียตกลับมาอีกครั้งหนึ่ง นี่ก็อาจจะคล้าย ๆ  กับความคิดของฮิตเลอร์
ข่าวเศรษฐกิจและการเงิน,ความรู้ทางการเงิน